Sphere

**Sphere** on Las Vegasissa sijaitseva rakennus, jonka ulko- ja sisäpinta on pinnoitettu LED-näytöillä. Spheren väitetään olevan maailman suurin pallomainen rakennelma.  

Sphere on konsertti- ja tapahtumapaikka. Sitä hallinnoiva yritys hankkii tuloja myös myymällä mainostilaa rakennuksen ulkoseinistä. Lisäksi yritys tuottaa omaa sisältöä, kuten Darren Aronofskyn elokuvan *Postcard From Earth*, jota ei voi nähdä missään muualla.

Rakennus on 112 metriä korkea. Sen ulkoseinässä on 1,2 miljoonaa pientä LED-valoa. Niistä muodostuvan pinta-alaltaan 54&nbsp;000 m² kokoisen näytön väitetään olevan maailman suurin.

Sisätiloissa on 17&nbsp;600-paikkainen, kuplan muotoinen auditorio, jossa yleisöä ympäröi 14&nbsp;864 neliömetrin laajuinen LED-seinämä ja 167&nbsp;000 kaiutinta. Salissa on myös tekniikkaa tuoksu-, lämpö-, tuuli- ja tärinäefektien muodostamiseen. Laitos tarvitsee vuodessa 95&nbsp;779 megawattituntia sähköä.

Spheren rakennustyöt alkoivat 2018, jolloin sen hinnaksi arvioitiin 1,2 miljardia dollaria. Rakennus maksoi lopulta 2,3 miljardia dollaria ja se valmistui kaksi vuotta myöhässä aikataulusta. Ulkoseinän näyttö käynnistettiin heinäkuussa 2023. Spheren ensimmäinen esiintyjä oil U2, joka soitti Spheressä 25 keikkaa syyskuusta 2023 lähtien.

Spheren rakennutti James Dolan, joka on HBO:n perustajan Charles Dolanin poika. Dolanien suku omistaa New Yorkin keskeiset rakennukset Madison Square Gardenin ja Radio City Music Hallin sekä urheilujoukkueet New York Knicks ja New York Rangers.

Rakennuksen suunnitteli stadioneihin erikoistunut arkkitehtitoimisto Populous.

## Kuvia


Tiedosto:The Sphere in Las Vegas.jpg|Rakennuksen seinät heijastavat hymiön kuvaa.
Tiedosto:The Sphere as the Moon 2, view from my hotel room at Harrah's, Las Vegas, Nevada, USA (53110393482).jpg|Ulkoseinien kuva esittää Kuuta.
Tiedosto:The Sphere as Mars, view from my hotel room at Harrah's, Las Vegas, Nevada, USA (53112535707).jpg|Aiheena Mars-planeetta.
Tiedosto:Closeup of Sphere exosphere LED pucks.jpg|Osa ledivaloista Spheren ulkoseinässä.
Tiedosto:Sphere-exosphere-in-daytime-on-Jan-27-2024.jpg|Päivänvalossa, kuva sammutettuna.
Tiedosto:Sphere from High Roller with Sphere Experience and Postcard from Earth visuals on June 15 2024 (3).jpg|Rakennus ympäristössään.
Tiedosto:Sphere Las Vegas (53473119340).jpg|Spheren pihalla.
Tiedosto:U2 performing at Sphere in Las Vegas on Nov 4 2023 by Chris Combe.jpeg|U2-yhtye esiintyy auditoriossa.
Tiedosto:U2 performing at Sphere in Las Vegas on Nov 4 2023 by Chris Combe 2.jpeg|U2:n grafiikkaa.
Tiedosto:U2 performing at Sphere in Las Vegas on Dec 6 2023 by Andrew Smith (9).jpg|Näyttöruutu peittää koko seinän.
Tiedosto:Dead and Company concert at Sphere on June 14 2024 (10).jpg|Dead & Company -yhtye kesällä 2024.
Tiedosto:U2 performing at Sphere in Las Vegas on Dec 9 2023 by Frank Weigel (6).jpg|U2
Tiedosto:U2 performing at Sphere in Las Vegas on Sept 30 2023 by Paul White (8) (cropped).jpg|U2
Tiedosto:U2 performing at Sphere in Las Vegas on Oct 21 2023 by Jeff Hollett (30).jpg|Keinotekoinen taivas Spheren sisällä.


## Lähteet

## Aiheesta muualla
* Spheren viralliset verkkosivut
* ''Las Vegas Review-Journal'' -lehden artikkeli esittelee rakennuksen sisä- ja ulkopuolelta
* What's inside of the Sphere? Animaatio havainnollistaa Spheren rakennetta 3D-mallin avulla.